Mer weiß jo, dass Brot e bstimmti Zitt zum Hebe brücht. Drum mueß die Bacherei aü vu langer Hand plant sii. Am Obe vorem Bachtag wird also d Hebi (Sauerteig) agsetzt. D Hebi isch de Rescht vum letschte Bache un wird grindlich üs de Knettmaschin un üs de Muelde rüsgschabt, in kleini Laibli gformt un nebenem Holzherd e paar Tag tricknet. Frieihjer het mer üs dere Mueldescharrete kleini Riiberli gmacht un die ime liinene Säckli nebe de Herd ghängt. D Ursel Reinbold het aber die Feschtstellung gmacht, dass sich die truckene Laibli besser in Wasser ufleese wie d Riiberli.